Lederstrumpf
Lääderstrumpf (änglische Originalditel The Leatherstocking Tales, hoochdütsch Lederstrumpf) isch e Romanzüklus vom amerikanische Schriftsteller James Fenimore Cooper (1789–1851).
Er spiilt im Oste und im Middlere Weste vo de hütige Veräinigte Staate zur Zit vo dr Usenandersetzig zwüsche de Indianer und de Wisse, wo immer witer gege Weste vordrunge si, vom Chrieg zwüsche de Kolonialmächt Ängland und Frankriich in Nordamerika bis zum Aafang vom 19. Joorhundert, wo sich mee und mee Wissi im Landesinnere niidergloo häi.

Dr Züklus bestoot us fümf Bänd. The Pioneers (1823) isch as dr erst Band vo dr Lääderstrumpf-Serii erschiine, wo wältberüemt worde isch. Im Lauf vo fast 20 Joor si denn The Last of the Mohicans (1826), The Prairie (1827), The Pathfinder (1840), The Deerslayer (1841) uusechoo. In de Romään wird, wenn au nit in chronologischer Folg, dr Lääbenswääg vom Waldlöifer Natty Bumppo, wo as „Lääderstrumpf“ bezäichnet wird, beschriibe.

Litratuur 
 Carl Suesser: War Lederstrumpf ein Deutscher? In: Westermanns Monatshefte. Illustrierte Deutsche Zeitschrift. (Braunschweig: G. Westermann, 1934) Mai 1934, S. 245–249
 Lederstrumpf hat im Pfälzer Wald geübt, Frankfurter Rundschau, 2. Oktober 1996
 Wo der Freund wartet und die Mutter niemals hinkommt: James Fenimore Coopers „Lederstrumpf“-Romane und die Geburt des Westerns, Frankfurter Allgemeine Zeitung, 3. Mai 2001
 Anneliese Bodensohn: Im Zeichen des Manitu. Coopers „Lederstrumpf“ als Dichtung und Jugendlektüre. dipa-Verlag, Frankfurt 1963.
Craig White: Student Companion to James Fenimore Cooper. Greenwood Publishing 2006, ISBN 0-313-33413-7, S. 59–185
Geoffrey Rans: Cooper's Leather-Stocking Novels: A Secular Reading. University of Nort Carolina Press, 1991

Weblingg 

Literarischs Wärk uf Änglisch
Amerikanischi Literatur
Abentüürroman
Literarischs Wärk (19. Joorhundert)
Literarischs Wärk
Literarischi Figur